Kamu bisa jelasin ke aku soal Parti Bansa Dayak Sarawak dalam bahasa melayu?

Parti Bansa Dayak Sarawak (, singkatan PBDS) merupakan salah satu parti politik Malaysia. Parti Bansa Dayak Sarawak merupakan sebuah parti politik bangsa Dayak Sarawak yang ditubuhkan pada 1983 di Sarawak, Malaysia oleh Tan Sri Datuk Amar Leo Moggie Anak Irok  setelah berpecah dari Parti Kebangsaan Sarawak (SNAP). Selepas Tan Sri Datuk Amar Leo Moggie meletak jawatan mengejut sebagai presiden parti setelah memegang jawatan tersebut sejak ianya ditubuhkan selama 20 tahun pada 24 Jun 2003, PBDS mengalami krisis dalaman hasil daripada perebutan jawatan antara Timbalan Presiden, Datuk Seri Daniel Tajem yang mengambil alih kepimpinan parti tetapi dibantahi dan dipertikaikan oleh Ketua Penerangan PBDS, Tan Sri James Jemut Masing sehingga pembatalan pendaftaran PBDS oleh Pendaftar Pertubuhan (ROS) dan dibubarkan pada Dec 5, 2003.  Tetapi dalam beberapa hari sebelum pilihan raya pada 21 Mac 2004, Pendaftar Pertubuhan (ROS) memberi peluang kedua dan pembatalan pendaftaran PBDS telah ditarik balik dengan syarat kedua-dua pihak yang bertelagah mesti mengadakan persidangan perwakilan seperti yang telah dijadualkan pada 9 dan 10 Oktober 2004. Namun, pilihan raya umum dan peluang kali kedua ini juga gagal membantu menyelesaikan pertelagahan parti malahan telah lebih memburukkan keadaan apabila kedua-dua pihak masing-masing dituduh telah secara rahsia mensabotaj dan menamakan calon untuk menentang dan menghapuskan calon lawan. Kementerian Dalam Negeri (KDN) melalui keputusan Pendaftar Pertubuhan (ROS) telah membatalkan pendaftaran PBDS buat kali yang kedua dan muktamad pada 21 Okt 2004.

Pembubaran PBDS ini seterusnya telah melahirkan 2 parti serpihan kaum Dayak yang baru, iaitu Parti Rakyat Sarawak (PRS) yang telah ditubuhkan dan didaftarkan oleh kumpulan Tan Sri James Jemut Masing serta menyertai Barisan Nasional dan Kongres Dayak Malaysia (MDC) pula yang gagal didaftarkan. Usaha baru juga dilakukan bagi mendaftarkan semula Parti Bangsa Dayak Sarawak Baru (PBDSB).